
            REPUBLIKA HRVATSKA
VUKOVARSKO-SRIJEMSKA ŽUPANIJA 
                  OPĆINA CERNA
            OPĆINSKI NAČELNIK 

KLASA: 024-02/22-01/8
URBROJ: 2196-11-01-22-01
Cerna, 12. rujna 2022.g.

Na temelju članka 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13, 137/15,123/17, 98/19 i 144/20), te članka 44. stavak 1. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/24), općinski načelnik Općine Cerna donio je slijedeće

I Z V J E Š Ć E
o radu općinskog načelnika Općine Cerna za razdoblje siječanj-lipanj 2022. godine


I. UVODNI DIO

Člankom 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13 , 137/15, 123/17 i 98/19), propisano je da općinski načelnik dva puta godišnje podnosi polugodišnje izvještaje predstavničkom tijelu. Sukladno članku 48. istog Zakona, općinski načelnik priprema prijedloge općih akta, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju siječanj - lipanj 2022. godine, općinski načelnik Općine Cerna, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, Statutom Općine Cerna, utvrđivao je prijedloge općih akata koje donosi Općinsko  vijeće, izvršavao je i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, Statutom Općine i aktima Općinskog vijeća.
	




II. DJELOVANJE OPĆINSKOG NAČELNIKA

Djelovanje Općinskog načelnika odvijalo se kroz rad Jedinstvenog upravnog odjela koji je tehnička osnova rada Općinskog načelnika u 2022. godini.  

1. U području financija 
U izvještajnom razdoblju inicirao  sam i nadzirao poslove vezane uz izvršavanje Proračuna, izradu izvješća u svezi s izvršenjem Proračuna, prikupljanje prihoda koji pripadaju Općini te druge poslove  vezane za financijsko poslovanje Općine.
U razdoblju siječanj - lipanj 2022. godine ostvareno je 7.916.381,08 kn prihoda, dok su rashodi za navedeno razdoblje iznosili ukupno 6.328.280,39 kn. 
Iz djelokruga u ovom području odnosno praćenju i unapređivanju izvršavanja Proračuna Općine Cerna za 2022. godinu izdvaja se slijedeće:

a) Proračun
Na 9. sjednici općinskog vijeća izglasane su I. Izmjene i dopune Proračuna. Nastoji se transparentno prikazati kvartalna izvršenja proračuna. Razvojnoj agenciji podneseno je Polugodišnje izvješće o provedbi Provedbenog programa Općine Cerna od 2021. do 2025.g. koje je vezano za mandat općinskog načelnika.

b) Prihodi 
· Komunalna i grobna naknada
U navedenom periodu prati se naplata prihoda komunalne i grobne naknade. Ostvareni prihodi komunalne naknade za iznose 272.525,37 kn. Prihodi grobne naknade iznose 32.869,38 kn.

· Poljoprivredna zemljišta
Općina ima zaključenih 5 ugovora o privremenom korištenju Općinskog poljoprivrednog zemljišta te 20 ugovora o Zakupu državnog poljoprivrednog zemljišta. Prihod od zakupa općinskog poljoprivrednog zemljišta u izvještajnom razdoblju iznosi 0,00 kn a prihod od zakupa državnog poljoprivrednog zemljišta iznosi 35.254,75 kn. 

· Koncesija
Prihod od koncesija u izvještajnom razdoblju siječanj - lipanj 2022. godine iznosi 45.000,00 kn.

· Doprinosi za šume
U izvještajnom razdoblju siječanj - lipanj 2022. godine prihodi od doprinosa za šume iznose 1.569.946,96 kn. 

c) Likvidnost
Nastojali smo podmirivati obveze  u  rokovima, te su u periodu od 1.1.2022. – 30. 06. 2022. godine ukupni prihodi iznosili 7.916.381,08 kn a rashodi 6.328.280,39 kn. Obveze na kraju izvještajnog razdoblja iznosile su 545.403,44 kn.
Stanje na računu 30.06. iznosilo je 2.173.226,67 kuna, stanje sredstava u blagajni 3.526,18  kuna.

d) Rezerva proračuna
Sredstva rezerve proračuna nisu korištena.

e) Imovina
U izvještajnom razdoblju nabavljeno je postrojenja i opreme u ukupnom iznosu od 29.344,15 kuna,  zelene kante za miješani komunalni otpad u iznosu  27.475,00 kn, komunalna oprema (višenamjenska kosa) u iznosu 1.869,15 kn. 

f) Informacijski sustav
U izvještajnom razdoblju nabavljeno je informatičke opreme u vrijednosti 6.433,75 kn.

2. U području urbanizma, graditeljstva i zaštite okoliša
Redovno se obavljaju djelatnosti vezane za osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslovi koji se odnose na skrb i unapređenje okoliša.  

Aktivnosti u sklopu izrade projektne dokumentacije:
1. DJEČJI VRTIĆ - riješeni su imovinsko-pravni odnosi s Republikom Hrvatskom u svrhu izgradnje dječjeg vrtića u Cerni
2. Potpisan ugovor o financiranju izrade projektno-tehničke dokumentacije za dogradnju sustava vodoopskrbe i odvodnje na području Općine Cerna.
3. Potpisan ugovor za Izradu projektne dokumentacije za izgradnju reciklažnog dvorišta u Cerni

Ostale poduzete aktivnosti za unapređenje prostora i komunalne infrastrukture:

· Potpisan ugovor za opremanje Društvenog doma u Šiškovcima.
· Za industrijsku zonu Zagrađe ishođeno je idejno rješenje za izgradnju dijela ceste i kolnih prilaza.
· Potpisan ugovor u svrhu realizacije projekta „Rekonstrukcija javne rasvjete u Cerni“
· Za projekt „Rekonstrukcija kolnika u ulici Mala Cerna“ Ministarstvo regionalnog razvoja i fondova Europske unije prema „Programu podrške gospodarskoj revitalizaciji Slavonije, Baranje i Srijema“ odobrilo je 4.000.000,00 kuna
· Na Javni poziv Fonda za zaštitu okoliša  i energetske učinkovitosti, prema Programu sufinanciranje sakupljanja odvojenog komunalnog otpada prijavili smo nabavku komunalne opreme (kante za papir i plastiku)
· Zaželi (program zapošljavanje žena) faza III pod nazivom „OsnaŽena činim dobro svojoj zajednici“ prijavili smo na Javni poziv Ministarstva rada, mirovinskog sustava, obitelji i socijalne politike
· Sanaciju pješačkih staza u ulici Velika Cerna prijavili smo na Javni poziv Ministarstva prostornog uređenja, graditeljstva i državne imovine prema programu „Poticanje razvoja komunalnog standarda u 2022. godini“
· Fond za zaštitu okoliša i energetske učinkovitosti objavio je Javni poziv za sufinanciranje kupnje energetski učinkovitih vozila u javnom sektoru, općina Cerna prijavila je električni automobil.


Na održavanje građevinskih objekata u vlasništvu općine kroz investicijsko održavanje utrošeno je 248.869,10 kuna.
Troškovi deratizacije i dezinsekcije u predmetnom izvještajnom razdoblju iznosili su  49.200,00 kn.

a) U području zaštite okoliša
Početkom 2022.godine plaćeno je zbrinjavanje animalnog otpada u iznosu od 40.364,38 kn. Na uređenje okoliša u izvještajnom razdoblju utrošeno je 7.345,00 kn. Za veterinarske usluge, hvatanje i zbrinjavanje pasa te njihovo udomljavanje utrošeno je 103.700,00kn.

b) U području gospodarenja otpadom 
Za zbrinjavanje komunalnog otpada u izvještajnom razdoblju siječanj - lipanj 2022. godine utrošena su sredstva u iznosu od 55.364,27 kn.
Za najam mobilnog reciklažnog dvorišta utrošena sredstva u ovom izvještajnom razdoblju iznose 17.413,94 kn.
Od 2022.godine imamo obvezu mjesečnog plaćanja naknade za korištenje odlagališta komunalnog otpada gradu Županji. U izvještajnom razdoblju u tu svrhu utrošilo se 12.635,00 kn.
Prijavljena je nabava komunalne opreme (plave i žute kante za odlaganje papira i plastike) na Javni poziv  za poticanje razvoja pametnih i održivih rješenja i usluga Fondu za zaštitu okoliša i energetsku učinkovitost, procijenjene vrijednosti nabave 362.673,00 kn.

3. U području komunalnog gospodarstva 

Komunalni doprinos i komunalna naknada su prihodi Općine namijenjeni za gradnju i održavanje komunalne infrastrukture. Radi zakonitog korištenja ovih sredstava, praćene su potrebe za gradnjom i održavanjem komunalne infrastrukture te način i opseg naplate ovih prihoda sukladno donesenim programima održavanja te gradnje objekata i uređaja komunalne infrastrukture u 2022. godini.
U izvještajnom razdoblju  siječanj - lipanj 2022.godine s osnove uplata sredstava od komunalnog doprinosa ostvaren je prihod u iznosu od 16.033,60 kn, a s osnove prihoda od sredstava uplaćenih od komunalne naknade u iznosu od 272.525,37 kn. Sukladno programima održavanja i gradnje objekata i uređaja komunalne infrastrukture od 1.- 6. 2022. godini rashodi su kako stoji u tablicama:

· Program građenja objekata i uređaja komunalne infrastrukture
	Opisi poslova po objektima
	Iznos u kunama

	Asfaltiranje ceste do Pročistača otpadnih voda
	87.499,18

	Izgradnja parkirališta
	389.728,40

	Izgradnja kanalizacije i vodovoda
	61.277,47

	Rekonstrukcija nerazvrstanih cesta u Šiškovcima
	705.117,59

	Izgradnja Vukovarske ulice
	318.495,87

	Izgradnja led rasvjete
	62.281,88

	UKUPNO
	1.624.400,39



· Program održavanja komunalne infrastrukture
	Naziv operacije
	Iznos u kunama

	1.1. Program održavanje građevinskih objekata(rad komunalnih djelatnika)
	134.932,32

	1.2. Program  održavanja nerazvrstanih cesta
	17.850,00

	1.3.Program održavanja javne rasvjete
	56.813,75

	1.4.Program komunalnog održavanja javnih površina
	123.501,96

	1.5.Program održavanja groblja
	2.100,00

	UKUPNO
	335.198,03



4. U području prometa
Vodi se briga o održavanju nerazvrstanih cesta, provedene su aktivnosti na sanaciji i održavanju nerazvrstanih cesta, održavanju poljskih putova, stavljanju signalizacije.

5. U području razvoja poljoprivrede i gospodarstva
Vršile su se redovne kontrole  u vidu obrađenosti poljoprivrednih površina. U suradnji s FAZOS-om utrošeno je 43.750,00 kn u izvještajnom razdoblju.
	
6. U području odgoja i obrazovanja, predškolskog odgoja i osnovnog školstva
Općina Cerna financirala je odgojiteljicu za predškolski odgoj u iznosu 25.637,38 kn. Za učenike srednjoškolskog obrazovanja Općina financira prijevoz do mjesta pohađanja nastave. Dodjeljuju se stipendije te jednokratne studentske pomoći za studente upisane na 1.godinu fakulteta. Navedene djelatnosti financirane su donacijama iz općinskog proračuna te su od 1.1.2022. do 30.06.2022. godine utrošena sredstva kako slijedi u tablici:

	Naziv
	Iznos u kunama

	Stipendije
	129.000,00

	Prijevoz učenika
	44.330,59

	UKUPNO
	173.330,59



Općina sufinancira rad dječjeg vrtića te je osigurala asistenta za djecu s poteškoćama u razvoju. Iznos subvencije za svako dijete iznosi 600,00 kn

	Naziv
	Iznos u kunama

	Sufinanciranje rada vrtića
	272.400,00

	Asistent u vrtiću
	43.937,14

	UKUPNO
	316.337,14



7. U području socijalne skrbi i zdravstva
Nastojali smo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2022.godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih te donacije koje smo po zakonu dužni isplatiti hrvatskom crvenom križu. Općina Cerna je financirala materijal za izgradnju kuće obitelji Lončar. 

	Naziv
	Iznos u kunama

	Pomoć obiteljima i kućanstvima
	28.900,00

	Hrvatski crveni križ
	3.035,29

	Financiranje gradnje obiteljske kuće u Cerni
	87.721,83

	UKUPNO
	119.657,12



8. U području kulture i udruga građana
U sklopu programa javnih potreba u kulturi financiramo rad udruga na području kulture te prema prijavljenim programima financiramo potrebe udruga građana. Prema javnom pozivu za financiranje rada udruga na području Općine Cerne prijavilo se ukupno 5 udruga iz područja kulture te 3 udruge iz područja građana.

	Naziv
	Iznos u kunama

	Donacije udrugama u kulturi
	51.028,00

	Donacije udrugama građana
	34.250,00

	Druge manifestacije
	7.661,57

	UKUPNO
	92.939,57



9. U području sporta
Aktivno smo provodili poslove  s ciljem poticanja i promicanja sporta na području općine Cerna. Financijski smo pomagali rad sportskih udruga koje su kroz prijavu na javni poziv iskazali potrebu da sufinanciranjem, a takvih je bilo ukupno 12. U izvještajnom razdoblju za rad sportskih udruga izdvojili smo 372.617,94 kn. 
	
10.  U području demografskog razvitka Općine
Od 2022.godine Općina Cerna je u proračunu osigurala sredstva za poticaj za stambeno zbrinjavanje mladih i to u iznosu od 300.000 kn. U izvještajnom razdoblju od siječnja do lipnja 2022.godine izdvojilo se 100.000 kn za takve potrebe. Od siječnja 2022.godine iznos naknade za obitelji kao prijavitelje iznosi 30.000,00 kn dok samci ostvaruju pravo na jednokratnu naknadu od 20.000,00 kn. Općina isplaćuje naknadu za novorođeno dijete od siječnja 2022.godine u sljedećim iznosima: za prvo dijete 3.000 kn, za drugo dijete 4.500 kn, za treće dijete 6.000 kn, za četvrto dijete 7.500 kn te za svako sljedeće dijete 1.500,00 kn više. U periodu od siječnja do lipnja 2022.godine za novorođenu djecu isplaćeno je 69.000,00 kn.


III. ZAKLJUČAK
Podneseno Izvješće o radu općinskog načelnika Općine Cerna za razdoblje od 1.1.2022. do 30. 6.2022. godine sadrži prikaz poslova i zadataka iz nadležnosti općinskog načelnika kao izvršnog tijela Općine Cerna. 

                                                                                      		  OPĆINSKI NAČELNIK 
                                                                                          		Josip Štorek

